Id-deċiżjoni tal-Kummissjoni
tal-25 ta' Jannar 2001
li tiddiferixxi għal ċertu tagħmir tal-pressa trasportabbli, id-data ta' l-implimentazzjoni tad-Direttiva tal-Kunsill 1999/36/KE
(notifikata permezz tad-dokument numru Ċ(2001) 139)
(Test b'relevanza għaż-ŻEE)
(2001/107/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 1999/36/KE tad-29 ta' April 1999 dwar it-tagħmir tal-pressa trasportabbli [1], u b'mod-partikolari l-Artikolu 17(2) tiegħu,
Billi:
(1) Ma hemm l-ebda speċifikazzjonijiet tekniċi dettaljati u referenzi adegwati man-normi Ewropej relevanti ma ġew miżjuda ma' l-Anness għad-Direttiva tal-Kunsill 94/55/KE tal-21 ta' Novembru 1994 dwar l-approssimazzjoni tal-liġijiet ta' l-Istati Membri f'dak li jirrigwardja t-trasport ta' merkanzija perikoluża fuq it-toroq [2], kif l-aħħar emendata bid-Direttiva tal-Parlament Ewropew u tal-Kunsill 2000/61/KE [3], u tad-Direttiva tal-Kunsill 96/49/KE tat-23 ta' Lulju 1996 dwar l-approssimazzjoni tal-liġijiet ta' l-Istati Membri f'dak li jirigwardja t-trasport ta' merkanzija perikoluża bil-ferrovija [4], kif l-aħħar emendata bid-Direttiva tal-Parlament Ewropew u tal-Kunsill 2000/62/KE [5], għall-krietel tal-pressjoni, xtillieri ċilindriċi u tankijiet li hemm referenza dwarhom fl-Artikolu 2 tad-Direttiva 1999/36/KE. Għalhekk, id-data ta' l-implimentazzjoni tad-direttiva dwar dan it-tagħmir portabbli tal-kompressjoni għandha tkun differita.
(2) L-Artikolu 18 tad-Direttiva 1999/36/KE jipprovdi li, waqt perjodu transitorju ta' 24 xahar mill-implimentazzjoni ta' din id-Direttiva, l-Istati Membri għandhom jawtorizzaw it-tqegħid fis-suq u l-użu ta' tagħmir portabbli tal-kompressjoni li jkun konformi mar-regolamenti li jkun hemm fis-seħħ fit-territorju tagħhom qabel l-1 ta' Lulju 2001. Għalhekk, id-data ta' l-iskadenza ta' dak il-perjodu għandha wkoll tkun differita.
(3) Il-miżuri li hemm provvediment dwarhom f'din id-Deċiżjoni huma skond l-opinjoni tal-Kumitat li hemm riferenza dwarha fl-Artikolu 15 tad-Direttiva 1999/36/KE,
ADOTTAT DIN ID-DEĊIŻJONI:
L-Artikolu 1
Permezz ta' l-Artikolu 17(2) tad-Direttiva 1999/36/KE, id-data ta' l-implimentazzjoni tad-Direttiva msemmiija hija b'dan differita għall-1 ta' Lulju 2003 għall-krietel tal-kompressjoni, xtillieri ċilindriċi u tankijiet.
L-Artikolu 2
L-Istati Membri għandhom jawtorizzaw it-tqegħid fis-suq u l-użu tat-tagħmir li għalih hemm referenza fl-Artikolu 1 li huwa konformi mar-regolamenti li huma fis-seħħ fit-territorju tagħhom qabel l-1 ta' Lulju 2003 sa 24 xahar minn dik id-data u għandhom jawtorizzaw it-tqegħid sussegwenti fl-użu ta' dak it-tagħmir li jkun imqiegħed fis-suq qabel dik id-data.
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fil-25 ta' Jannar 2001.